hu hu hu hu pl hu hu hu hu en hu hu hu hu hu hu hu hu hu hu hu hu es hu hu hu hu hu hu hu cs de hu hu hu hu hu hu hu en hu hu hu hu hu hu hu hu hu hu hu hu hu hu hu en hu en hu hu en hu hu hu hu
2022. március 25., péntek, 19:00
A Pécsi Tudományegyetem és a Potenton Alapítvány közreműködésével megrendezésre kerülő hangversenyen ritkán hallható dél-olasz barokk és klasszicista billentyűs művek, valamint népszerű romantikus melódiák csendülnek fel zongorán és harsonán. A műsorba illesztve a Pécsi Tudományegyetem Művészeti Kar magánének szakos hallgatói egy magyar népdalcsokor előadásával tisztelegnek Bartók Béla emléke előtt, születésének évfordulóján.
Végh Bálint (m.v. PTE MK)
Kapornaki Júlia (m.v. PTE MK)
Leonardo Leo: 6 Toccata - Giovanni Calabrese (zongora)
Giovanni Paisiello: 5 Szonáta - Giovanni Calabrese (zongora)
Bartók Béla: Általmennék én a Tiszán- Végh Bálint (m.v. PTE MK)
Bartók Béla: Fehér László lovat lopott - Végh Bálint (m.v. PTE MK)
Bartók Béla: Istenem, Istenem áraszd meg a vizet - Kapornaki Júlia (m.v. PTE MK)
Bartók Béla: Fekete föld termi a jó búzát - Kapornaki Júlia (m.v. PTE MK)
Bartók Béla: Allegro barbaro - Körtesi András (zongora)
Bartók Béla: Asszonyok, asszonyok had legyek társatok - Kapornaki Júlia (m.v. PTE MK)
Wolfgang Amadeus Mozart: d-moll Fantázia Giovanni Calabrese (zongora)
C.M. Von Weber: Romanza Appassionata - Giuseppe de Marco (harsona)
Franz Schubert: Szerenád - Giuseppe de Marco (harsona)
Antonín Dvořák: Melódia - Giuseppe de Marco (harsona)
Giovanni CALABRESE a Conservatorio Tito Schipa Lecce egyetemen Maria Grazia De Leo irányításával végezte  tanulmányait zongora és kamarazene szakon, majd Michele Marvulli (Conservatorio Gioachino Rossini, Pesaro),  Cristiano Burato (Conservatorio Claudio Monteverdi, Bolzano) és Pierluigi Camicia (Conservatorio Tito Schipa, Lecce) irányításával tökéletesítette tudását.
Kiemelkedően szerepelt számos országos és nemzetközi versenyen. Zenei tanulmányai mellett közgazdasági és kereskedelmi diplomával és középiskolai tanári képesítéssel is rendelkezik. 4 és 6 év közötti gyermekek zeneoktatására specializálódott, fogyatékos tanulókat is oktat (Liceo "C. Troya ”Andria, Barletta). A pedagógia tevékenységét hangversenyek és különböző kulturális rendezvények szervezésével ötvözi, rangos szakmai szervezetekben működik közre. Az Associazione di Alta Cultura Musicale “W. A. Mozart” elnöke, a Centro Artistico Internazionale del Mediterraneo, az Artistiche Armonie Nemzetközi Művészeti Fesztivál és a “Musicarte” Nemzetközi Zenei Verseny művészeti igazgatója. 2016-ban az ICMC Nemzetközi Kamarazene Fesztivál (Positano, Párizs, Shanghai) Salento-i a rendezvények főszervezője volt. Több, mint 100 hangversenyen lépett fel szólistaként, valamint hangszeres és vokális kamarazene együttesek tagjaként: Positano, Palazzo Ducale in Martina Franca (Taranto), Villa Spada (Róma), Teatro Antoniano (Lecce), Salone delle Muse Teatro Petruzzelli (Bari), Salone Vallisa (Bari), Rathaus Stuttgart. 2019 októberében előadással egybekötött hangversenyt tartott a St. John’s Egyetemen New York államban, valamint Pierlugi Camicia-val együtt Stuttgartban. Fellépésein korai dél-olasz zeneszerzők művei mellett a kortárs muzsika előadására is kiemelt figyelmet fordít.
Giuseppe DE MARCO 1972-ben született Tricase-ban, Lecce megyében. Első harsonatanára Giuseppe De Giorgi volt, majd Giuseppe Candido irányításával a Tito Schipa Zeneművészeti Intézményben (Conservatorio Statale Tito Schipa, Lecce)  szerzett diplomát 1993-ban. Tanulmányait Andrea Conti irányításával (Accademia Nazionale di Santa Cecilia, Roma) tökéletesítette.
Számos mesterkurzuson vett részt: Michael Mulcahy (Chicago Symphony Orchestra), Charles Vernon (Chicago Symphony Orchestra), Rex Martin (Northwestern University Chicago), Jay Friedman (Chicago Symphony Orchestra) Andrea Conti (Accademia Santa Cecilia), Daniele Morandini (Teatro alla Scala). 1996 óta a Tito Schipa "Istituzione Concertistica Orchestrale" Lecce zenekar első harsonása. Számos zenekarban játszott: "Petruzzelli di Bari”, "Orchestra di Cordoba", "Accademia Nazionale Santa Cecilia", "Orchestra Internazionale d’Italia”, olyan karmesterek irányítása alatt, mint Piero Bellugi, Gustav Kuhn, Donato Renzetti, Aldo Ceccato, Richard Bonynge, Vladimir Delmann, Alain Guingal, Stefano Ranzani, Györiványi-Ráth György, Enrique Mazzola, Hansjörg Schellenberger, Fabio Luisi, Salvatore Accardo, Marcello Panni, Antonio Pappano és még sokan mások. Részt vett a „Rai Uno”, a „Canale 5” és a „TeleMontecarlo” televíziós adásaiban. Szólistája és tagja különböző kamarazenei együtteseknek, mint például az Ensemble del Sud, amelyet Maestro Marcello Panni irányít. 2002-től 2014-ig a trombitát és harsonát tanított a Lecce Tito Schipa Állami Zenei Konzervatóriumhoz tartozó Ceglie Messapica Zeneikonzervatóriumban (Brindisi). Jelenleg a Foggia-i Umberto Giordano Állami Konzervatórium harsonatanára.
A hangverseny a Magyar Kodály Társaság Pécs-Baranyai Tagcsoportja, a Potenton Alapítvány, a PTE MK ZMI és a Pécsi Akadémiai Bizottság Művészeti Munkabizottságának közös szervezésében valósul meg.
Ingyenes, regisztrációhoz kötött előadás.
A regisztrált érdeklődők a koncert előtt legkésőbb 15 perccel tudják a regisztrációs jegyet átvenni, ezután a regisztráció törlésre kerül, s érkezési sorrendben, fennmaradó helyek esetén tudjuk beengedni az érdeklődőket.
A belépés ingyenes, de regisztrációhoz kötött: koncertek.zmi@gmail.com
ZMI Liszt Ferenc Hangversenyterem, Zsolnay Kulturális Negyed
7630 Pécs, Zsolnay Vilmos út 37.
Elsőként értesítünk legújabb hangversenyeinkről és koncertjeinkről.
Hozzájárulok adataim hírlevélküldés céljából történő kezeléséhez.
7621 Pécs, Szent István tér 17.
PTE Művészeti Kar Zeneművészeti Intézet
Székhely: Pécs, Zsolnay Vilmos út 37.
Levelezési cím: 7630 Pécs, Zsolnay Vilmos u. 16.